แนวโน้ม SET ไซด์เวย์ รอตัวเลขเงินเฟ้อสหรัฐ-ประชุมกนง.พรุ่งนี้
แนวโน้ม SET เช้าไซด์เวย์ นักลงทุนรอตัวเลขเงินเฟ้อสหรัฐ และทิศทางอัตราดอกเบี้ยนโยบายของคณะกรรมการนโยบายการเงินพรุ่งนี้ ให้แนวต้าน 1,610-1,615 จุด แนวรับ 1,590-1,595 จุด
แนวโน้ม SET เช้าไซด์เวย์ นักลงทุนรอตัวเลขเงินเฟ้อสหรัฐ และทิศทางอัตราดอกเบี้ยนโยบายของคณะกรรมการนโยบายการเงินพรุ่งนี้ ให้แนวต้าน 1,610-1,615 จุด แนวรับ 1,590-1,595 จุด
9 ส.ค. 2565

นายเทิดศักดิ์ ทวีธีระธรรม รองกรรมการผู้อำนวยการสายงานวิจัย บล.เอเซีย พลัส กล่าวว่า ตลาดหุ้นไทยวันนี้แกว่งตัวไซด์เวย์ หรือไซด์เวย์อัพได้ จากมีแรงซื้อจากนักลงทุนต่างชาติช่วงท้ายตลาดเมื่อวานนี้ ส่วนหนึ่งมาจากค่าเงินบาทที่กลับมาแข็งค่าเล็กน้อย แม้ว่าจะยังไม่มีปัจจัยใหม่ที่เข้ามาหนุน โดยยังรอปัจจัยสำคัญในเรื่องการประกาศตัวเลขเงินเฟ้อสหรัฐฯ และการพิจารณาเรื่องทิศทางอัตราดอกเบี้ยนโยบายของคณะกรรมการนโยบายการเงิน (กนง.) ในวันพรุ่งนี้ (10 ส.ค. 65)
ส่วนตลาดหุ้นอื่นในภูมิภาคเอเชียเช้าวันนี้ส่วนใหญ่ปรับตัวลง หลังจากปรับตัวขึ้นมาเมื่อวานนี้ ให้แนวต้าน 1,610-1,615 จุด แนวรับ 1,590-1,595 จุด